Ответы на вопросы дистанционной олимпиады по башкирскому языку для 5-8 классов (2 тур) 2017-2018 гг.

1. Белдең - бер һүҙ, белмәнең – мең һүҙ.
2. Телмәр эшмәкәрлегенең төрҙәре: тыңлау, һөйләү, уҡыу, яҙыу.
3. ***Даръя, рыялыҡ,******олуғ***  һүҙҙәре үҙләштерелгән һүҙҙәр ҡатламына инә.
4. ***Ҡәберлек, сәңгелдәк*** һүҙҙәре шиғырҙа хәбәр булып килә.
5. ***Йырлай алмам*** *–* 1-се зат;

***йәшәй алмам*** *–* 1-се зат;

***үҫкән (ҡурайың) –*** затһыҙ (сифат ҡылым);

***булайым*** *–* 1-се зат.

1. Теркәүестәр.
2. ***Ғилем – ҡош, аҡыл - ҡанат.***

Ике һөйләмдең эйәһе лә, хәбәре лә бер үк һүҙ төркөмөнән (исемдән) килгән, шуға улар араһында һыҙыҡ ҡуйыла.

Теркәүесһеҙ теҙмә ҡушма һөйләмдәрҙәге ябай һөйләмдәр араһында өтөр ҡуйыла.

1. ***Шул*** *–* күрһәтеү алмашы*;* ***әллә нимә*** – билдәһеҙлек алмашы.
2. *(Бындағы ғәҙәт буйынса,*

 *Көнбағыш сәйнәп тора)* –был инеш һөйләм. Инеш һөйләмдәр йәйәләр эсенә алына.

1. ***Көнөн - төнөн, һауа*** *–* ***ер*** һүҙҙәре һөйләмдә ҡапма-ҡаршы мәғәнәғә эйә, шуға антонимдар тип атала.
2. Бер составлы атама һөйләмдәр.
3. Икеһе лә ҡылым һүҙ төркөмөнән килгән: **һыйыныр** - сифат ҡылым; **яна торғайны** – үткән заман хәбәр һөйкәлеше ҡылымы.
4. Зәңгәр (һауаларҙан),зәңгәр (күктәрҙән) – предметтың төҫө буйынса билдәһен белдерә.

Тын (кистәрҙән),яҡты (таңдарҙан) – предметтың торошо яғынан билдәһен белдерә.

Ғорур (имәндәрҙән),нескә (талдарҙан) – предметтың тышҡы күренеше буйынса билдәһен белдерә.

1. Йомаҡтарҙың яуаптары:

А) Ф хәрефе

Б) С хәрефе менән бөтә

В) Йылғала бөтәһе 7 ҡош йөҙә, сөнки тауыҡ менән әтәс йөҙә алмай.

15. ***Унлап, һигеҙләп*** сама һандары.

16. Биш ***баш*** умарта, ете ***дана*** китап – нумератив һүҙҙәр.

17. ***Яңыса, һинеңсә, айыуҙай, йәйен*** - рәүештәр.

18. ***"Ҡурайҡайым еңел, көйө ауыр”***

Ҡурай үҙе еңел булһа ла, боронғо көй-моңдарыбыҙҙа халҡыбыҙҙың ҡанлы тарихы, айырым кешеләрҙең аяныслы яҙмышы, ҡайғы-хәсрәттәре урын алған, шуға “көйө ауыр” тип әйтелә.

19. Фразеологик берәмектәр йәки нығынған һүҙбәйләнештәр.

20. *Айыу майы һөртөү* – урлау.